gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3315, del 25-08-1998 (1998/6296)

Anunci sobre dipòsit d'estatuts de l'organització empresarial Associació d'Empresaris de Sant Vicent.
-----------------------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6296


Organisme emissor
:   Conselleria d'Ocupació, Indústria i Comerç

Tipus de document
:   Anunci

Anunci sobre dipòsit d'estatuts de l'organització empresarial Associació d'Empresaris de Sant Vicent. [1998/X6296]
  
Per tal de complir allò que s'ha disposat en la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en l'esmentada normativa, es fa públic que han sigut dipositats en aquesta oficina, adscrita a la Direcció General de Treball, l'acta de constitució i els estatuts de l'organització empresarial denominada Associació d'Empresaris de Sant Vicent, l'àmbit territorial de la qual se circumscriu al de la Comunitat Valenciana, i el professional comprén els empresaris, tant persones físiques com jurídiques que exercisquen la seua activitat a la Comunitat Valenciana i que voluntàriament hi sol·liciten l'afiliació. Signen l'acta de constitució la Sra. Estefanía López Díaz, el Sr. Eduardo Segado Maestre i altres.
Diari Oficial de la Generalitat Valenciana


Sumari del DOGV 3284, del 13-07-1998 (1998/5890)

CORRECCIÓ d'errades de la publicació del concurs 64/98: assistència tècnica i serveis professionals per a la formulació i implantació dels nous sistemes d'informació per a la gestió econòmica de l'administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1998/06/29/64/corrigendum/09160504/dof/vci/html**

### Dades del document

Número de DOGV
:   3284

Data del DOGV
:   13-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/5890


Data del document
:   13-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Correcció d'errades

Correcció d'errades

 Descriptors 

:   * licitació
    * política econòmica

CORRECCIÓ d'errades de la publicació del concurs 64/98: assistència tècnica i serveis professionals per a la formulació i implantació dels nous sistemes d'informació per a la gestió econòmica de l'administració de la Generalitat. [1998/X5890]
  
Observada errada per omissió en la publicació del concurs 64/98 esmentat, en el Diari Oficial de la Generalitat Valenciana, núm. 3.280, de 7 de juliol de 1998, cal fer-ne la rectificació.
  
A la pàgina 10.729, en el punt 6.f), on diu: "Direcció electrònica"; ha de dir: "Direcció electrònica: www.gva.es/pliegos (en castellà)


Còpia Permalink ELI
Diari Oficial de la Generalitat Valenciana


Sumari del DOGV 3369, del 10-11-1998 (1998/902635)

Ajuntament de Mislata. Subhasta. Obres de condicionament del Centre Cívic, carrer de Vicente Salvatierra.
---------------------------------------------------------------------------------------------------------

### Dades del document

Número de DOGV
:   3369

Data del DOGV
:   10-11-1998

Secció del DOGV
:   I. DISPOSICIONS GENERALS

Número del document
:   1998/902635


Data del document
:   28-10-1998

Organisme emissor


Tipus de document
:   Subhasta

Descriptors 

:   * Mislata
    * equipament col·lectiu
    * licitació

Ajuntament de Mislata. Subhasta. Obres de condicionament del Centre Cívic, carrer de Vicente Salvatierra. [1998/X9600]  
Aprovat per acord de la Comissió de Govern, de data 27 d'octubre de 1998, el plec de condicions jurídiques i economicoadministratives que ha de regir la contractació, per procediment obert subhasta, de les obres de condicionament Centre Cívic, carrer de Vicent Salvatierra, s'exposa al públic durant vuit dies, comptadors des de l'endemà de la seua publicació perquè es puguen atendre les reclamacions.  
Simultàniament, i sense perjudici d'ajornar allò que calga el procediment d'adjudicació, si es formularen reclamacions contra el plec, s'anuncia a través del present edicte, l'obertura del procediment d'adjudicació en la forma que tot seguit s'indica:  
1. Entitat que adjudica  
Ajuntament de Mislata.  
Plaça de la Constitució núm. 8  
Mislata 46321.  
Telèfon 30 362 77 22, fax 96 370 38 06  
2. Objecte del contracte  
Execució de les obres de condicionament del local per a Centre Cívic, carrer de Vicent Salvatierra.  
Termini d'execució: dos mesos.  
3. Tramitació, procediment i forma d'adjudicació  
Tramitació: urgent.  
Procediment: obert.  
Forma d'adjudicació: subhasta.  
4. Pressupost base de licitació  
Import: 5.107.293 pessetes, IVA inclòs.  
5. Garanties  
Provisional: 102.146 pessetes.  
Definitiva: 4% del pressupost total de l'obra o base de licitació.  
6. Obtenció de documentació i informació  
Ajuntament de Mislata, Negociat de Contractació.  
Telèfon 03 536 14 38.  
7. Presentació d'ofertes  
El termini de presentació de proposicions s'iniciarà amb la publicació de l'anunci de subhasta en el Diari Oficial de la Generalitat Valenciana i conclourà als tretze dies naturals següents al de la seua publicació en haver-se declarat la tramitació urgent de l'expedient, en horari de 9 a 14. Si l'últim dia és dissabte o festiu, el termini acabarà el dia hàbil posterior següent.  
Documentació que integrarà les ofertes: la que apareix al plec de condicions.  
Lloc de presentació: Ajuntament de Mislata. Negociat de Contractació.  
8. Obertura de les ofertes  
L'acte d'obertura de pliques tindrà lloc a les 14 hores del primer dimecres següent al d'acabament del termini de presentació d'ofertes. En el cas que aquest dia és inhàbil es traslladarà a l'endemà a la mateixa hora.  
9. Despeses d'anuncis  
De compte de l'adjudicatari.  
Mislata, 28 d'octubre de 1998.- L'alcalde: José Morales Gracia.
Diari Oficial de la Generalitat Valenciana


Sumari del DOGV 3352, del 16-10-1998 (1998/7978)

ORDRE de 10 de setembre 1998, de la Conselleria de Cultura Educació i Ciència, per la qual es nomena vocal del Consell Econòmic de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/7978


Data del document
:   10-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 10 de setembre 1998, de la Conselleria de Cultura Educació i Ciència, per la qual es nomena vocal del Consell Econòmic de la Universitat Miguel Hernández d'Elx. [1998/7978]
  
D'acord amb allò que s'ha establit en l'article 8 de la Llei 2/1996 de la Generalitat Valenciana, de creació de la Universitat Miguel Hernández d'Elx,i l'article 15.3.h) del Decret 137/1997, d'1 d'abril, del Govern Valencià, pel qual s'aprova la Normativa Singular Reguladora de l'Activitat de la Universitat Miguel Hernández, s'ha designat el senyor Alcibíades Prieto Martínez com a representant dels alumnes en el Consell Econòmic de la citada Universitat, segons certificat del secretari general d'esta,
  
ORDENE
  
Nomenar vocal del Consell Econòmic de la Universitat Miguel Hernández d'Elx el senyor Alcibíades Prieto Martínez com a representant dels alumnes.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es podrà interposar, després de la seua comunicació prèvia al conseller de Cultura, Educació i Ciència, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats a partir del dia següent de la seua publicació, d'acord amb allò que s'ha establit en l'article 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això sense perjuí que s'interpose qualsevol un altre recurs que es considere convenient.
  
València, 10 de setembre de 1998
  
El conseller de Cultura Educació i Ciència
Diari Oficial de la Generalitat Valenciana


Sumari del DOGV 3329, del 14-09-1998 (1998/6578)

Informació pública de personació en l’expedient de responsabilitat patrimonial.
-------------------------------------------------------------------------------

### Dades del document

Número de DOGV
:   3329

Data del DOGV
:   14-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6578


Organisme emissor
:   Conselleria de Cultura, Educació i Ciència

Tipus de document
:   Anunci

Informació pública de personació en l'expedient de responsabilitat patrimonial. [1998/Q6578]
  
Per ser d'interés per a la pràctica de notificació de l'assumpte relacionat amb l'expedient de responsabilitat patrimonial, i d'acord amb l'establit en l'article 59.4 de la Llei 30/1992, instruït a instància de la senyora Isabel Padial Romero, que té el seu domicili a la urbanització Alkabir, BG 61-J, del Campello (Alacant), se vos insta perquè us personeu en aquesta Direcció Territorrial, al carrer de Carratalá, número 47, per a la realització del dit tràmit.
Diari Oficial de la Generalitat Valenciana


Sumari del DOGV 3200, del 10-03-1998 (1998/1565)

Informació pública del Projecte de Sanejament i Depuració d’Aigües Residuals del Barri el Vedat.
------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1565


Organisme emissor
:   Ajuntament de Torrent

Tipus de document
:   Anunci

Informació pública del Projecte de Sanejament i Depuració d'Aigües Residuals del Barri el Vedat. [1998/A1565]
  
En compliment de la Resolució número 180, de data 4 de febrer de 1998, de l'Alcaldia, i de conformitat amb el que disposa l'article 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, pel termini de 20 dies, el Projecte de Sanejament i Depuració d'Aigües Residuals del Barri del Vedat, a fi que durant aquest període es puguen formular al·legacions.
Diari Oficial de la Generalitat Valenciana


Sumari del DOGV 3354, del 20-10-1998 (1998/7816)

Recurs contenciós administratiu número 01/0396/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7816


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0396/1997. [1998/Q7816]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la Siderúrgica del Mediterráneo, SA, ha interposat un recurs contenciós administratiu, amb el número 01/0396/1997, contra la Resolució de 9 de gener de 1997, de la Conselleria d'Agricultura i Medi Ambient, expedient 06/96pr, i la Resolució d'1 d'octubre de 1996, de la Direcció General de Qualitat Ambiental, sobre l'autorització per a realitzar activitats de producció de residus tòxics i perillosos.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3351, del 15-10-1998 (1998/8234)

Expedient número 330/98. Adjudicació del subministrament i la instal·lació d'equips audiovisuals per al saló d'actes, sala d'exposicions i sala de premsa de la nova seu de la Conselleria de Sanitat a València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3351

Data del DOGV
:   15-10-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/8234


Organisme emissor
:   Conselleria de Sanitat

Tipus de document
:   Anunci

Expedient número 330/98. Adjudicació del subministrament i la instal·lació d'equips audiovisuals per al saló d'actes, sala d'exposicions i sala de premsa de la nova seu de la Conselleria de Sanitat a València. [1998/X8234]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. c/ Roger de Llúria, 19, 46062 València. Telèfon 16 442 29 99, fax 96 386 66 07.
  
c) Número d'expedient: 330/98
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament i instal·lació d'equips audiovisuals per a la sala d'actes, sala d'exposicions i sala de premsa de la nova seu de la Conselleria de Sanitat a València.
  
c) Lot: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.277 de 2 de juliol de 1998, BOE núm. 158 de 3 de juliol de 1998, i DOCE.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta-tres milions dues-centes cinc mil tres-centes seixanta (83.709.345) pessetes.
  
5. Adjudicació
  
a) Data: 1 de setembre de 1998.
  
b) Contractista: Valencia Visión, SL.
  
c) Nacionalitat: espanyola.
  
d) Import d'adjudicació: quaranta-dos milions cent vint-i-nou mil tres-centes noranta-una (64.225.723) pessetes.
Diari Oficial de la Generalitat Valenciana


Sumari del DOGV 3255, del 02-06-1998 (1998/3805)

Recurs contenciós administratiu número 02/1140/1997.
----------------------------------------------------

### Dades del document

Número de DOGV
:   3255

Data del DOGV
:   02-06-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/3805


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/1140/1997. [1998/Q3805]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que la senyor María del Carmen Alonso Jiménez ha interposat un recurs contenciós administratiu, amb el número 02/1140/1997, contra la desestimació presumpta, per silenci administratiu, de petició davant la Conselleria de Sanitat i Consum, de data 23 de desembre de 1996, sobre el reconeixement de millor dret a ocupar la plaça vacant produïda el 16 d'octubre a l'Hospital Doctor Moliner.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3197, del 05-03-1998 (1998/1509)

Informació pública del Pla Especial per a la Ubicació de la Planta Potabilitzadora.
-----------------------------------------------------------------------------------

### Dades del document

Número de DOGV
:   3197

Data del DOGV
:   05-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1509


Organisme emissor
:   Ajuntament de Moncofa

Tipus de document
:   Anunci

Informació pública del Pla Especial per a la Ubicació de la Planta Potabilitzadora. [1998/M1509]
  
Seguint els preceptes de la Llei Reguladora de l'Activitat Urbanística, amb el vistiplau del Ple, de data 29 de gener de 1998, se sotmet a informació pública, per període d'un mes, des de la publicació del present edicte, anunciat en el Diari Oficial de la Generalitat Valenciana i un diari no oficial d'àmplia difusió a la localitat, l'expedient Pla Especial per a la Ubicació de la Planta Potabilitzadora, per a consultar-lo i presentar possibles al·legacions.
Diari Oficial de la Generalitat Valenciana


Sumari del DOGV 3257, del 04-06-1998 (1998/4107)

Rotlle d'apel·lació número 1.141/1997. Cèdula de notificació.
-------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4107


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.141/1997. Cèdula de notificació. [1998/Q4107]
  
La Secció Sisena de l'Audiència Provincial de València ha dictat, en el rotlle d'apel·lació número 1.141/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 140
  
- President: José Baró Aleixandre
  
- Magistrats:
  
· Rafael Sempere Doménech
  
· Vicente Ortega Llorca
  
València, 27 de febrer de 1998
  
La Secció Sisena d'aquesta Audiència Provincial de València, integrada pels senyors que hi ha anotats al marge, ha vist aquest recurs d'apel·lació en ambdós efectes, interposat contra la sentència de data 6 de juny de 1997, dictada en les actuacions de judici verbal, que se segueixen al Jutjat de Primera Instància número 3 de Gandia, amb el número 49 de 1997.
  
Han sigut parts en aquest recurs, com a apel·lant, la demandada Compañía de Seguros Cervantes, SA, i com a apel·lat, el demandant Antonio Luis Peinado Erenas.
  
Ha sigut ponent Vicente Ortega Llorca.
  
Decisió
  
1. Estimem el recurs interposat per la Compañía de Seguros Cervantes, SA.
  
2. Revoquem en part la sentència impugnada i en el seu lloc no fem imposició expressa de les costes causades en primera instància.
  
3. No fem imposició expressa de les costes causades en aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la senyora Teresa Just Monzó.
Diari Oficial de la Generalitat Valenciana


Sumari del DOGV 3270, del 23-06-1998 (1998/5264)

DECRET 80/1998, de 4 de juny, del Govern Valencià, pel qual s'autoritza la creació del Col·legi Major Rector Peset de la Universitat de València.
-------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/04/80/dof/vci/html**

### Dades del document

Número de DOGV
:   3270

Data del DOGV
:   23-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/5264


Data del document
:   04-06-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 80/1998, de 4 de juny, del Govern Valencià, pel qual s'autoritza la creació del Col·legi Major Rector Peset de la Universitat de València. [1998/X5264]
  
La Llei Orgànica 11/1983, de 25 d'agost, de Reforma Universitària, en la seua disposició addicional 4a, punt 2, estableix que el funcionament dels col·legis majors es regularà pels estatuts de cada universitat i pels propis de cada col·legi major.
  
Els estatuts de la Universitat de València, aprovats pel Decret 172/1985, de 28 d'octubre, del Govern Valencià, estableixen en el seus articles 35, 36, 64 i 65 la regulació dels col·legis majors.
  
La Universitat de València, ha instruït el corresponent expedient de conformitat amb els articles 35 i 36 dels seus estatuts, i ha acordat sol·licitar la creació del Col·legi Major rector Peset de la citada universitat.
  
El Consell Social de la Universitat de València, en data 22 de desembre de 1997, va acordar aprovar la proposta de creació del mencionat col·legi major.
  
El Consell Interuniversitari de la Comunitat Valenciana, en la reunió del dia 31 de març de 1998, va tindre coneixement de la sol·licitud de la Universitat de València.
  
Per tot això, i a proposta del conseller de Cultura, Educació i Ciència i després de la deliberació del Govern Valencià, en la reunió del dia 4 de juny de 1998,
  
DECRETE
  
Article únic
  
Autoritzar la creació del Col·legi Major Rector Peset de la Universitat de València, siti a la plaça del Forn de Sant Nicolau de València.
  
DISPOSICIÓ FINAL
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI
Diari Oficial de la Generalitat Valenciana


Sumari del DOGV 3381, del 26-11-1998 (1998/9314)

Expedient número 98/03/97. Adjudicació de les obres d'electrificació de diverses zones al terme municipal de Portell de Morella.
--------------------------------------------------------------------------------------------------------------------------------

### Dades del document

Número de DOGV
:   3381

Data del DOGV
:   26-11-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/9314


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 98/03/97. Adjudicació de les obres d'electrificació de diverses zones al terme municipal de Portell de Morella. [1998/M9314]
  
1. Entitat adjudicadora
  
a) Organisme: Conselleria d'Agricultura, Pesca i Alimentació.
  
b) Dependència que tramita l'expedient: Servei de Gestió Administrativa.
  
c) Número d' expedient: 98/03/97.
  
2. Objecte del contracte
  
a) Tipus de contracte: obres.
  
b) Descripció de l'objecte: electrificació de diverses zones al terme municipal de Portell de Morella
  
c) Diari oficial i data de publicació de l'anunci de licitació: Diari Oficial de la Generalitat Valenciana de 10.07.98.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost de base de licitació
  
Import total: 74.738.969 pessetes.
  
5. Adjudicació
  
a) Data: 19.10.98.
  
b) Contractista: Minsa, SL.
  
c) Nacionalitat: espanyola.
  
d) Import d'adjudicació: 68.161.189 pessetes.